༡༩༩༡ལོའི་གནམ་ལོ་གསར་ཚེས་ཀྱི་ཤིས་ཚིག་
བཞུགས་སོ། །
ན་མོ་གུ་རུ་བྷྱཿ
དགེ་ལེགས་འདབ་སྟོང་པད་མ་དཀར་བོའི་ཚལ། །
ཀུན་ནས་རྒྱས་མཛད་བླ་མ་ཡི་དམ་ལྷས། །
བཀྲ་ཤིས་དགེ་མཚན་བསམ་དོན་ལྷུན་འགྲུབ་པའི། །
ཐུགས་རྗེ་འོད་སྟོང་འབར་བས་སྐྱོང་གྱུར་ཅིག །
ཕན་བདེའི་གཞི་རྩ་རྒྱལ་བའི་བསྟན་པ་ཡི། །
སྲོག་གི་ཀ་བ་བརྟན་པོ་འཛིན་པ་དང་། །
རེ་བའི་དད་ལྡན་འགྲོ་རྣམས་ཚིམ་བྱེད་པའི། །
འཕྲིན་ལས་དགེ་མཚན་གཞན་གྱིས་འགྲན་མིན་ཤོག །
མཆོག་གསུམ་བྱིན་རླབས་བསླུ་བ་མེད་པ་དང་། །
བླ་མ་ལྷ་ཡི་ཐུགས་རྗེ་འགོག་པ་མེད། །
ཆོས་སྐྱོང་རྣམས་ཀྱི་འཕྲིན་ལས་གཡེལ་མེད་པས། །
འདོད་པའི་དོན་རྣམས་ལྷུན་གྱིས་འགྲུབ་གྱུར་ཅིག །
གསར་ཆུ་ཚོད་གཅིག་ནས་ཡར་ལངས། ཁ་བཏོན་རྣམས་བཏོན། དེ་ནས་བསང་ཕུལ། ནང་གི་བཞུགས་གྲྭལ་
འཚོགས། ཞེས་གསུངས་སོ། །
317

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་བཀའ་རྩོམ།